gu gu gu en en en gu en en gu en gu el gu gu gu gu gu gu gu gu gu gu gu gu gu ko gu en gu en gu gu gu gu en gu gu en en en en gu en gu gu gu gu gu gu gu gu gu gu en el en el gu gu gu gu en gu gu gu gu en gu gu en gu gu gu en gu en gu en gu en gu ko gu gu gu gu en gu gu gu en gu gu gu gu gu gu en en en
બોલો તો કેટલીક દૂરી છે ?! | શબ્દો છે શ્વાસ મારા
એક નવી રચના, મહિનાના દર પહેલા અને ત્રીજા શનિવારે…
(એક, દો, તીન…          ..સી વર્લ્ડ, ઓર્લેન્ડો (ફ્લોરિડા)ની શામુ વ્હેલની વિશ્વવિખ્યાત કલાબાજી)
શબ્દ હડતાળ પર જઈ બેઠા, ઊર્મિ આજન્મ સૌ ફિતૂરી છે,
આ ગઝલ પૂરી કેમ થાય હવે ? આપણી વારતા અધૂરી છે…
જે કબૂલાત હમણાં આપે કરી એ હકીકતમાં શું જરૂરી છે ?
આપના દિલમાં જે જે વાત હતી, આપની આંખમાં ઢબૂરી છે !
ચાલી ચાલીને લાગણીઓનો નીકળે દમ તો પડશે પરસેવો,
બાકી હૈયા ને આંખની વચ્ચે, બોલો તો કેટલીક દૂરી છે ?!
યુદ્ધમાં વ્યસ્ત છે, તને શી ખબર, તારો રથ શી રીતે વિજયને વર્યો ?
આંગળી જે ધરી ધરીમધ્યે એ કઈ ઇચ્છાની સબૂરી છે ?!
ક્રૌંચવધના સમય જે દર્દ હશે, દર્દ એવું જ આજે જન્મ્યું છે;
હૈયું તારું વીંધાયું ત્યાં ને અહીં એ જ પંક્તિઓ પાછી સ્ફુરી છે.
મેઘલી રાત પણ નથી નડતી, શું નડે કેડીઓ વિજન કોઈ ?
આપમેળે જ મેળવે મંઝિલ, ઝંખનાઓ ગજબની નૂરી છે.
– વિવેક મનહર ટેલર
(કલાબાજી…                                   …ડોલ્ફિન શૉ, ઓર્લિન્ડો (ફ્લોરિડા)
This entry was posted in ગઝલ by વિવેક. Bookmark the permalink.
16 thoughts on “બોલો તો કેટલીક દૂરી છે ?!”
ડૉ.મહેશ રાવલ on June 12, 2011 at 12:14 pm said:
સહુથી પહેલાં તો સુખદ અને આનંદપ્રદ પ્રવાસ પછી ધરતીનો છેડો(ઘર) મુબારક વિવેકભાઈ…!
રચના પણ સરસ લાગી.
વતનથી દૂર,વતનમાં મળીએ એમ અહીં કેલિફોર્નીયામાં શ્રી રઈશભાઈ,જયશ્રી,ઊર્મિ અને તમને સ-પરિવાર મળવાનો લ્હાવો મળ્યો એનો આનંદ છે.
sevakneeta on June 12, 2011 at 1:45 pm said:
ચાલી ચાલીને લાગણીઓનો નીકળે દમ તો પડશે પરસેવો,
બાકી હૈયા ને આંખની વચ્ચે, બોલો તો કેટલીક દૂરી છે ?!
KIRAN PANDYA on June 12, 2011 at 3:12 pm said:
NICELY WORDED POEM, THANKS. KJP
Dr P A Mevada on June 12, 2011 at 4:48 pm said:
રચનાનું પ્રવાહીપણું અને ભાવ ગમ્યો. ગઝલ માં આ પંક્તિઓ યાદ રાખવા ખૂબજ જરૂરી છે.
gajendra Kumar on June 12, 2011 at 5:49 pm said:
અમેરિકા આવી મનોંરંજન કરાવ્યું અને કર્યું તેથી આંનદ!
જે કબૂલાત હમણાં આપે કરી એ હકીકતમાં શું જરૂરી છે ?
આપના દિલમાં જે જે વાત હતી, આપની આંખમાં ઢબૂરી છે !
ઉપરની લીટી વાંચીને થયું કે દિલ સહોળું એટલે નીચેની પંક્તિઓ…
દિલ ડહોળાય મારું, ના! હા! કરતા રહોછો તમે હંમેશ!
તો ભલે! આપું દિલ મારું તમને? રાખું અંગ દુર હંમેશ!
વાહ! વાહ! તમને, આવીને જાય તે જ ઊર્મિ છે ને?
આપીને સાથ પાછા વાળે વહેણ! તે જ મારી શાંતિ?
મારું નામ વિવક! પાછો ગયોને મારે દેશ
હુકારું તમને, વિનયથી કહું, તમે રહો પરદેશ
મીના છેડા on June 12, 2011 at 10:44 pm said:
sapana on June 13, 2011 at 4:16 am said:
શબ્દ હડતાળ પર જઈ બેઠા, ઊર્મિ આજન્મ સૌ ફિતૂરી છે,
આ ગઝલ પૂરી કેમ થાય હવે ? આપણી વારતા અધૂરી છે…
વાહ ખૂબ સરસ ગઝલ બની ગઈ…અભિનંદન સોરી નીકળતી વખતે આપને ફોન ના કરી શકી ..વતનમાં ખેરીયતથી પહોંચી ગયા એતલે બસ રઈશભાઈ અને આપની યાદ હમેશા દિલમા રહેશે..
urvashi parekh on June 13, 2011 at 7:46 am said:
શબ્દો હડતાલ પર જઈ બેઠા,
ગઝલ પુરી થાય કેમ હવે?
Radhika on June 13, 2011 at 10:57 am said:
તુ સ્વદેશ પરત તો આવ્યો પણ તારી સાથે સાથે અમેરીકાનુ ક્લાઇમેટ પણ લેતો આવ્યો છે કે શુ !!!
ધગધગતી ગરમી પછી તારા અને વરસાદ બન્નેના આવવાના સમાચાર સાથે જ મળ્યા.
મેઘલી રાત પણ નથી નડતી, શું નડે કેડીઓ વિજન કોઈ ?
આપમેળે જ મેળવે મંઝિલ, ઝંખનાઓ ગજબની નૂરી છે.
rekha on June 13, 2011 at 12:28 pm said:
ઝખનાઓ ગજબની નૂરી છે ….સરસ્…
સુનીલ શાહ on June 13, 2011 at 9:32 pm said:
Pancham Shukla on June 14, 2011 at 2:44 am said:
બેવડાવીને વાપરેલો છંદ નવી ભાત પાડે છે.
Kaushik Nakum on June 18, 2011 at 7:01 am said:
શબ્દ હડતાળ પર જઈ બેઠા, …
અશોકકુમાર -'દાદીમા ની પોટલી ' on June 18, 2011 at 2:39 pm said:
શબ્દ હડતાળ પર જઈ બેઠા, ઊર્મિ આજન્મ સૌ ફિતૂરી છે,
આ ગઝલ પૂરી કેમ થાય હવે ? આપણી વારતા અધૂરી છે
vijay Shah on June 18, 2011 at 4:57 pm said:
હતી સાવ નાનકડી બેઠક પણ અમલ અફીણ જેવું ઘણું હતુ
નશો હવે ચઢ્યો “ગરમાળો”વાંચતા વાંચતા
MANIBHAI pATEL on June 18, 2011 at 7:02 pm said:
ગરમાળો અને શબ્દો…વાઁચી લીધાઁ.
હવે સુરતની મોજો માણીશુઁ.તમે અહીઁ
ને તહીઁ મજા જ ના મિજાજમાઁ છો.
સીડી.સરસ બનાવી છે…ભૈ !યાર ,જરા
છોક્રરાઁનુઁ પણ ધ્યાન રાખજો.,ઉપરનુઁ
કાવ્ય ગમ્યુઁ છે.આભાર !રઇસભૈ ને નમસ્કાર !
Proudly powered by WordPress